**Poza heraldikoje** – tipinė realaus ar mitinio gyvūno, naudojamo kaip mobilioji figūra skyde, skydininkas ar šalmo papuošalas, poza. Heraldinės pozos paprastai yra konkrečiai apibrėžtos ir turi blazonavimui skirtus standartinius pavadinimus.

Pozos sąvoka naudojant ir aprašant augalų bei daiktų orientaciją herbo skyde.

Daugelis pozų skirtos tik plėšriesiems žvėrims (pvz. dažniausiam heraldiniam gyvūnui liūtui). Kai kurios pozos naudojamos tik romiems gyvūnams (pvz. elnėms). Atskira grupė pozų yra paukščių pozos (pvz. dažniausio heraldinio paukščio erelio). Poza *naiant* 'plaukiantis' skirta žuvims ar tokiems vandens paukščiams kaip gulbės, žąsys ar antys. Poza *segreant* skirta tik tokioms mitinėms būtybėms, kurios yra keturkojės ir turi sparnus (grifonai ir drakonai), atitinka *rampant* 'šėlstantis' (paprasti keturkojai).

Pozos sąvoka naudojant ir kalbant apie kryptį, į kurią atsisukęs gyvūnas. Dažniausiai gyvūnai vaizduojami profiliu, o žmonės dažniausiai vaizduojami *anfas*.

Gyvūno orientacija
------------------

Gyvūnai paprastai pateikiami profiliu. Žmonės ir žmogaus pavidalo būtybės paprastai vaizduojamos anfas, t. y. atsisukusios veidu į žiūrovą.

* ***Dexter*** 'dešinė' (kartais vadinama *heraldinė dešinė*) – standartinė heraldinė kryptis, gyvūno priekis nukreiptas dešinėn skydą priekyje laikančio atžvilgiu ir kairėn žiūrinčio į herbą atžvilgiu. Kadangi tai standartinė kryptis, ji paprastai herbo apraše nenurodoma. Nurodomos nestandartinės kryptys.
* ***Sinister*** 'kairysis; kairė' ar pranc. *contourné* 'apsuktas' (kartais vadinama *heraldinė kairė*) – gyvūnas, kurio priekis nukreiptas kairėn skydą priekyje laikančio atžvilgiu ir dešinėn žiūrinčio į herbą atžvilgiu. Skydą laikant kaire ranka kariajame šone, toks gyvūnas žiūri atgal skydą laikančio atžvilgiu, todėl tokia poza laikoma negarbinga, bailio, bėgančio iš mūšio lauko poza. Dėl šios priežasties heraldikoje tokia herbo gyvūno poza labai retai naudojama.
* **pranc. *Affronté*** – gyvūnas priekiu ir „veidu" atsisukęs į žiūrintį į herbą. Ši poza būdinga žmonėms ir žmogaus pavidalo būtybėms, retai – kitokiems gyvūnams.

* Dexter, dešinėn einantis liūtas***Dexter***, dešinėn einantis liūtas
* Sinister, kairėn pasisukęs šėlstantis liūtas***Sinister***, kairėn pasisukęs šėlstantis liūtas
* Elnio galva affrontéElnio galva *affronté*

### Galvos orientacija

* ***Guardant*** (iš vid.pranc. *gardant*) 'saugantis, sargus' – gyvūnas stovi ar eina profiliu į žiūrovą ir atsisukęs žiūri į jį.
* ***Regardant*** 'žiūrintis atgal' – gyvūnas stovi ar eina profiliu į žiūrovą ir atsisukęs žiūri sau per petį atgal.

* Guardant - stovintis saugantis liūtas***Guardant*** - stovintis saugantis liūtas
* Regardant - einantis, žiūrintis atgal liūtas***Regardant*** - einantis, žiūrintis atgal liūtas

Žvėrių pozos
------------

Aprašant gyvūnus paprastai nurodomos ne tik žemiau pateiktos pozos, bet ir *ginkluotumas* (skirtingos spalvos dantys, nagai, liežuvis, ragai ir pan.), uodegos forma (pvz. dvišaka) ar padėtis, raguotumas, liežuvuotumas bei kanopotumas (ar turi skirtingos spalvos ragus, liežuvį ar kanopas). Liūtas gali būti *bailus' (angl.* coward*) – jo uodega pabrukta tarp užpakalinių kojų*

### *Rampant* 'šėlstantis'

Šėlstantis žvėris (sen.pranc. *rampant* 'šėlstantis; stovintis piestu') piešiamas profiliu, stovintis ant užpakalinių kojų, pakėlęs priekines kojas (letenas). Užpakalinių kojų padėtis priklauso nuo vietinės tradicijos. Liūtas gali stovėti ant abiejų pražergtų užpakalinių kojų arba tik ant vienos, o kita irgi gali smogti. Senoviniuose herbų su liūtais aprašuose epitetą *rampant* dažnai praleisdavo, kadangi ši poza dažniausia plėšriųjų žvėrių poza herbuose.

Ši poza yra labai dažna skydininkų poza. Tik jie paprastai ne atakuoja priekinėmis kojomis (letenomis), o prilaiko skydą.

* Šėlstantis liūtas (rampant)Šėlstantis liūtas (*rampant*)
* Šėlstantis saugantis liūtas (rampant guardant)Šėlstantis saugantis liūtas (*rampant guardant*)
* Šėlstantis atgal žiūrintis liūtas (rampant reguardant)Šėlstantis atgal žiūrintis liūtas (*rampant reguardant*)
* Šėlstantis lokys Šiaulių apskrities herbeŠėlstantis lokys Šiaulių apskrities herbe

#### *Segreant* 'siautėjantis'

Į šėlstančią pozą panaši vadinamoji siautėjanti poza (*segreant*), kuria apibūdinama analogiška poza mitinių būtybių, kurios turi sparnus (grifonai, drakonai, mantikoros ir kt.), bet nėra paukščiai.

* Siautėjantis grifonas (segreant)Siautėjantis grifonas (*segreant*)
* Siautėjantis drakonasSiautėjantis drakonas

### *Passant* 'einantis'

Einantis žvėris (sen.pranc. *passant* 'einantis, žingsniuojantis') eina į kairę pusę žiūrinčio į herbą atžvilgiu, jo dešinė koją/letena pakelta, kitomis kojomis remiasi į žemę. Vadinamasis „Anglijos liūtas" aprašomas kaip *lion passant guardant Or* ('auksinis einantis saugantis liūtas'). Prancūziškojoje heraldikos tradicijoje einantį liūtą ilgai vadino *leopard*.

* Einantis liūtas (passant)Einantis liūtas (*passant*)
* Einantis saugantis liūtas (passant guardant)Einantis saugantis liūtas (*passant guardant*)
* Einantis atgal žiūrintis liūtas (passant reguardant')Einantis atgal žiūrintis liūtas (*passant reguardant')*

#### *Trippant* 'žingsniuojantis'

Žingsniuojančiais vadinami elniai ir panašūs medžiojami kanopiniai. Ši poza analogiška *passant* 'einantis'

* Žingsniuojantis elnias (trippant)Žingsniuojantis elnias (*trippant*)
* Žingsniuojantis briedisŽingsniuojantis briedis
* Žingsniuojantis ožysŽingsniuojantis ožys

### *Statant* 'stovintis'

Stovintis žvėris (sen.pranc. *statant* 'stovintis') stovi profiliu, visomis keturiomis kojomis remdamasis į žemę. Priekinės kojos dažniausiai būna kartu. Ši poza dažniau pasitaiko šalmų papuošaluose, nei skydų figūrose.

Apibūdinimas *stovintis stačias* (*statant erect*) gali reikšti lokį, stovintį ant užpakalinių kojų (bet nešėlstantį).

* Stovintis liūtas (statant)Stovintis liūtas (*statant*)
* Stovintis saugantis liūtas (statant guardant)Stovintis saugantis liūtas (*statant guardant*)
* Stovintis arklys (apatiniame lauke)Stovintis arklys (apatiniame lauke)
* Stovintis šuoStovintis šuo

### *Sejant* 'tupintis'

Tupintis žvėris (vid.pranc. *sejant; sejeant* 'sėdintis; tupintis') tupi, priekinėmis kojomis remdamasis į žemę.

Kitas tupėjimo pozos variantas yra 'stačiai tupintis' *sejant erect* – toks žvėris tupi ant užpakalinių kojų, o kūnas yra stačias, priekinės kojos pakeltos į orą, kaip pozoje *šėlstantis*. Tokią pozą kartais vadina *tupintis šėlstantis* (*sejant-rampant*).

* Tupintis liūtas (sejant)Tupintis liūtas (*sejant*)
* Stačiai tupintis liūtas (sejant erect)Stačiai tupintis liūtas (*sejant erect*)
* Tupinti lapėTupinti lapė
* Stačiai tupintis lokysStačiai tupintis lokys

### *Couchant* 'gulintis'

Gulintis žvėris (sen.pranc. *couchant* 'gulintis') – guli, bet galva pakelta, paprastai žiūri į priekį.

#### *Lodged* 'gulintis'

Terminas angl. *lodged* 'gulintis' naudojamas aprašyti gulintiems romiems (žolėdžiams) gyvūnams.

### *Dormant* 'miegantis'

Miegantis žvėris (sen.pranc. *dormant* 'miegantis') – guli ant pilvo, galva padėta ant žemės (ant priekinių kojų), akys užmerktos.

* Gulintis liūtas (couchant)Gulintis liūtas (*couchant*)
* Miegantis liūtas (dormant)Miegantis liūtas (*dormant*)
* Gulinti lūšisGulinti lūšis
* Gulintis žiūrintis atgal elniasGulintis žiūrintis atgal elnias

### *Courant* 'bėgantis'

Bėgantis gyvūnas (pranc. *courant* 'bėgantis', iš *courir* 'bėgti') – vaizduojamas bėgantis, kai visos keturios kojos nesiekia žemės, skrydžio stadijoje.

* Bėgantis liūtas (courant)Bėgantis liūtas (*courant*)
* Bėgantis elniasBėgantis elnias
* Bėgantys šunysBėgantys šunys

### *Salient* 'šokantis'

Šokantis žvėris (lot. *salient*, iš lot. *saliēns* 'šokantis') – užpakalinės kojos greta, jomis atsispiria į žemę, o abi priekinės kojos ore. Liūtui ši poza reta, bet gana dažnai pasitaiko kituose heraldiniuose gyvūnuose. Apibūdinant elnius ir panašius romius (žolėdžius) gyvūnus, vartoja ir terminą angl. *springing* 'liuoksintis'.

* Šokantis liūtas (salient)Šokantis liūtas (*salient*)
* Šokantis vilkasŠokantis vilkas
* Šokanti lūšis Raseinių herbeŠokanti lūšis Raseinių herbe
* Šokantis elniasŠokantis elnias

### *Cadent* 'krentantis'

Krentantis gyvūnas (lot. *cadent*, iš lot. *cadēns* 'krentantis') – gyvūnas nugara į apačią, pilvu į viršų. Šis pavadinimas neretai naudojamas aprašant tokius skydininkus ar mobiliąsias figūras kaip banginiai, delfinai, žuvys.
  
Heraldinėn dešinėn atsisukę krentantys gyvūnai vadinami *cadent dexter* 'krenantys dešinėn', atsisukę kairėn – *cadent sinister* 'krentantys kairėn'.

* Dešinysis krentantis liūtas (cadent dexter)Dešinysis krentantis liūtas (*cadent dexter*)

Paukščių pozos
--------------

Heraldikoje yra kelios paukščiams būdingos pozas. Ereliai senojoje heraldikoje dažniausiai buvo vaizduojami *demonstruojantys* (angl. *displayed*). Pelikanas vienintelis turi jam būdingą pozą *besiaukojantis*.

Keliose pozose paukščių sparnai gali būti:

* *pakelti* (angl. *elevated*) – sparnų galiukai rodo į viršų, aukštyn.
* *nuleisti* (angl. *inverted*) – sparnų galiukai rodo žemyn.

### *Displayed* 'demonstruojantis'

'Demonstruojantis' paukštis (angl. *displayed*) – atsisukęs krūtine į žiūrovą (*affronté*), o sparnai išskleisti į šonus ir atsukti apatine plokštuma į žiūrovą. Galva paprastai pasukta į heraldinę dešinę. Ši poza itin dažna vaizduojant erelius, bet ja vaizduojami ir kiti paukščiai (pvz. skydininkas paukštis sekretorius Sudano herbe). Šia poza erelius vaizdavo dar prieš atsirandant heraldikai, Karolio Didžiojo laikais.

* Demonstruojantis pakeltus sparnus (angl. displayed and elevated)Demonstruojantis pakeltus sparnus (angl. *displayed and elevated*)
* Demonstruojantis nuleistus sparnus (angl. displayed and inverted)Demonstruojantis nuleistus sparnus (angl. *displayed and inverted*)
* Demonstruojantis pusiau nuleistus sparnusDemonstruojantis pusiau nuleistus sparnus
* Pempė, demonstruojanti pusiau pakeltus sparnusPempė, demonstruojanti pusiau pakeltus sparnus
* Gulbė, demonstruojanti nuleistus sparnusGulbė, demonstruojanti nuleistus sparnus

### *Wings addorsed* 'sparnai virš nugaros'

Paukščio su sparnais virš nugaros (angl. *Wings addorsed*) sparnai pakelti lyg jis ruoštųsi kilti aukštyn. Paukštis paprastai stovi pasisukęs į heraldiškai dešinę pusę, tad matyti visas kairys sparnas ir tik kraštas dešiniojo.

* Paukštis su sparnais virš nugarosPaukštis su sparnais virš nugaros
* Varnas su sparnais virš nugarosVarnas su sparnais virš nugaros
* 

### *Rising* 'kylantis'

Kylantis (angl. *rising; rousant*) paukštis žiūri į dešinę, galva ištiesta aukštyn, sparnai pakelti, lyg paukštis tuoj suplasnos ir kils aukštyn. Kylančio paukščio sparnai gali būti *demonstruojami* ar *virš nugaros*, *pakelti* ar *nuleisti*.

### *Volant* 'skrendantis'

Skrendantis paukštis (angl. *volant*) skrenda į heraldinę dešinę plasnodamas sparnais.

* Kylantis feniksas, demonstruojantis pakeltus sparnusKylantis feniksas, demonstruojantis pakeltus sparnus
* Skrendantis balandis (volant), kurio sparnai pakelti virš nugarosSkrendantis balandis (*volant*), kurio sparnai pakelti virš nugaros
* Skrendanti kregždėSkrendanti kregždė
* Skrendančios gervėsSkrendančios gervės

### *Trussed* 'tupintis'

Tupintis paukštis (*trussed*) tupi suglaustais sparnais.

### *Vigilant* 'budintis'

Budintis (*Vigilant*) būna gandras, gervė ar panašus ilgakojis paukštis, kuris stovi ant vienos kojos, o antroji sulenkta.

* Tupintis kurtinys Kruopių herbeTupintis kurtinys Kruopių herbe
* Tupintis genysTupintis genys
* Tupintis atgal žvelgiantis (trussant regardant) strazdas Kamajų herbeTupintis atgal žvelgiantis (*trussant regardant*) strazdas Kamajų herbe
* Budintis gandras (vigilant) Ramygalos herbeBudintis gandras (*vigilant*) Ramygalos herbe

### *In her piety* 'besiaukojantis'

Poza, kuria vaizduojamas tik pelikanas. Sparnai pakelti ir suglausti virš nugaros, galva palenkta, kad snapo galiuku pasiektų krūtinę. Taip vaizduojamas paukštis, kuris krauju iš savo krūtinės maitina savo jauniklius. Šis simbolis būdingas krikščionybei, iš kurios perėjo į heraldiką. Pelikanai kitokia poza heraldikoje labai reti. Kartais skiriama dar viena poza 'žeidžiantis save' (angl. *vulning herself*) – vienas pelikanas snapu žeidžia savo krūtinę.

Vandens gyvūnų pozos
--------------------

### *Naiant* 'plaukiantis'

Apibūdinimas naudojamas aprašyti plaukiantiems gyvūnams:

* Žuvys, banginiai, kitos panašios mitinės ar fantastinės būtybės – plaukia horizontaliai.
* Plaukiojantys vandens paukščiai (gulbės, žąsys, antys ir kiti) – plaukia vandens paviršiumi, jų kojų paprastai nematyti.

### *Hauriant* 'traukiamas'

Žuvies, delfino ar panašios jūros būtybės padėtis, kai kūnas orientuotas vertikaliai galva į viršų, lyg gyvūną už galvos keltų į viršų. Gyvūnas gali būti ir išsilenkęs S pavidalu, bet vis tiek vertikaliai orientuotas, nors šią pozą kartais vadina einantis (*passant*).

angl. *hauriant, haurient* iš esamojo laiko dalyvio lot. *haurient-, hauriens*, iš veiksmažodžio lot. *haurire* 'traukti; nuvarvėti, kaboti; ryti'.

### *Urinant* 'neriantis'

Žuvies, delfino ar panašios jūros būtybės padėtis, kai kūnas orientuotas vertikaliai galva į apačią, lyg gyvūną vertikaliai nertų gilyn.

angl. *urinant* iš iš esamojo laiko dalyvio lot. *urinant-, urinans*, iš veiksmažodžio lot. *urinari* 'nerti po vandeniu, nirti'

* Plaukiančios antys Veisiejų herbePlaukiančios antys Veisiejų herbe
* Plaukianti žuvis Priekulės herbePlaukianti žuvis Priekulės herbe
* „Einantis" delfinas„Einantis" delfinas
* Šokantis delfinasŠokantis delfinas
* Traukiamos žuvysTraukiamos žuvys
* Delfinai neriantys nugaromisDelfinai neriantys nugaromis

Porinės pozos
-------------

Šiomis pozomis vaizduojami du gyvūnai ar kitokios būtybės.

### *Combatant* 'besikaunantys'

Tai du gyvūnai atsisukę vienas į kitą ir stovintys *šėlimo* ar *siautėjimo* (*rampant* ar *segreant*) pozose. Šis pavadinimas paprastai naudojamas apibūdinant plėšrius žvėris ar mitines būtybes, nors tokioje pozoje gali būti pavaizduoti įvairūs gyvūnai.

* Besikaunantys liūtaiBesikaunantys liūtai
* Besikaunantys lokiaiBesikaunantys lokiai
* Besikaunantys vilkas ir jautisBesikaunantys vilkas ir jautis

### *Addorsed* 'nugaromis'

*Stovintys nugaromis* (*addorsed* ar *endorsed*) gyvūnai stovi greta atsukę vienas kitam nugarą ir žiūrintys į priešingas puses. Apibūdinimas dažnai naudojamas aprašant žuvis, gana dažnai – raktus (raktai pavaizduoti lygiagrečiai, o jų barzdelės nukreiptos į išorę).

* Žuvys nugaromisŽuvys nugaromis
* Žuvys pilvaisŽuvys pilvais
* MėnuliaiMėnuliai

Kitos pozos
-----------

### *Nowed* 'mazgytas'

Poza, kuria vaizduojami tokie gyvūnai bei mitinės būtybės kaip gyvatės, ilgi ploni drakonai ir pan. *Mazgytas* gyvūnas paprastai susimezgęs aštuoniuke.
  
*Mazgyta* dažnai būna liūtos ar drakono uodega.

angl. *nowed* iš būtojo laiko dalyvio vid.pranc. *noué*, iš veiksmažodžio vid.pranc. *nouer* 'surišti mazgą', iš lot. *nodare* bei lot. *nodus* 'mazgas'.

* Liūtas mazgyta uodegaLiūtas mazgyta uodega
* Drakonai mazgytomis uodegomisDrakonai mazgytomis uodegomis

Augalų pozos
------------

### *Issuant* 'augantis'

Medis ar kitas augalas pavaizduotas augantis iš žemės, kalno viršūnės ir pan. Šaknų nematyti.

* Auganti liepa Leipalingio herbeAuganti liepa Leipalingio herbe
* Augantys dagiaiAugantys dagiai

### *Eradicated* 'išrautas'

Medis ar kitas augalas pavaizduotas su matomomis šaknimis. Žemės paprastai nematyti.

* Išrautas medis Sidabravo herbeIšrautas medis Sidabravo herbe
* Išrauta eglėIšrauta eglė

Nuorodos
--------

1. ↑  Fox-Davies (1909), p. 180.
2. ↑  Fox-Davies (1909), p. 176.
3. ↑  Segreant. In *Dictionary of Heraldry* Archyvuota kopija 2011-07-10 iš Wayback Machine projekto.
4. 1 2  Fox-Davies (1909), p. 181.
5. ↑  Fox-Davies (1909), pp.172-3.
6. ↑  Fox-Davies (1909), p. 182.
7. 1 2 3  Fox-Davies (1909), p. 183.
8. 1 2  Fox-Davies (1909), p. 184.
9. 1 2  Fox-Davies (1909), p. 185.
10. ↑  Fox-Davies (1909), p. 233.
11. ↑  Fox-Davies (1909), p. 242.
12. ↑  Cussans (2003), p. 93.
13. ↑  Fox-Davies (1909), p. 262
14. ↑  Fox-Davies (1909), p. 262